এস এম শাহনূর প্রণীত নামকরণের ইতিকথাথেকে জানা যায়, কেউ কেউ বলেন, বনে-বাদাড়ে-বাদৈর। হাতনির বিলের দক্ষিণ পাড়ে বাদৈর গ্রাম অবস্থিত। শত শত বছর আগে বন-বাদাড়ে পরিপূর্ণ ছিল এ গ্রাম। অনেকেই বলেছেন-তিনলাখ পীর থেকে পশ্চিমে নবীনগরের শাহপুর পর্যন্ত অবস্থিত পোড়া রাজার জাঙ্গাল। এটিকে লোকেরা বাঁধ বলত। কারণ বিলের দক্ষিণে অবস্থিত গ্রামগুলোর ফসল রক্ষা পেত বাঁধ থাকার কারণে। এ বাঁধ থেকে বাদৈর নামকরণ করা হয়েছে। এটি গ্রহণযোগ্য মত। আরেকটি মত হলো- বাদৈর গ্রামে এক সময় বড় বড় বটবৃক্ষ ছিল। এ গাছগুলোতে প্রচুর বাদুর ঝুলে থাকত। এ থেকেই এ গ্রামের নাম বাদৈর হয়েছে।[২]